45. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ.320616/2714 της 26 Μαΐου/16  Ιουν. 1978 (ΦΕΚ Β΄ 537) Περί καθορισμού κατωτέρων και ανωτέρων ορίων αλκοολικών τίτλων οίνων. Έχοντες υπ’ όψει: α)Τας διατάξεις του άρθρου 20 του Νόμου 396/1976 «περί οινολογικών κατεργασιών και εμπορίας των οίνων». β)Τας διατάξεις της υπ’ αριθ. 337406/337/1971 αποφάσεως του Υπουργού Γεωργίας «περί υποβολής δηλώσεως παραγωγής και αποθεμάτων οίνων». γ)Τας διατάξεις του Νόμου 400/1976 «περί Υπουργικού Συμβουλίου και Υπουργείων». δ)Το παράρτημα 11 του Κανονισμού (Ε.Ο.Κ.) 816/1970, ως και τους Κανονισμούς (Ε.Ο.Κ.) 1503/1970 και 2319/1974, αποφασίζομεν: 1.οι αλκοολικοί τίτλοι των οίνων του άρθρου 2 του Νόμου 396/1976, ορίζονται: -ο μεν κτηθείς φυσικός, ίσος ή μεγαλύτερος των 10º βαθμών. -ο δε ολικός, μικρότερος των 15º βαθμών. Το ανωτέρω όριον ελαχίστου φυσικού κτηθέντος αλκοολικού τίτλου ορίζεται κατ’ εξαίρεσιν εις 9º βαθμούς δι’ οίνους παραγομένους αυτουσίως εκ σταφυλών: α)αμπελώνων κειμένων εις υψόμετρον μεγαλύτερον των 500 μέτρων, β)της ποικιλίας Σιδερίτης της Β.Δ. Πελοποννήσου, γ)της ποικιλίας Μανδηλαριά περιοχών Νομού Χανίων και Ν.Δ. Πελοποννήσου. Ο κτηθείς φυσικός αλκοολικός τίτλος επιτρέπεται κατ’ εξαίρεσιν να είναι μεγαλύτερος των 15º βαθμών και πάντως μικρότερος των 17 ο  βαθμών, προκειμένου δια ξηρούς οίνους του εδαφίου α της παραγράφου 2 του άρθρου 2 του Νόμου 396/1976, όταν οι οίνοι ούτοι προέρχονται αυτουσίως εκ σταφυλών της ποικιλίας: α)Ασύρτικο, καλλιεργουμένης εις την νήσον Σαντορίνην, β)Λιάτικο, καλλιεργουμένης εις την νήσον Κρήτην, γ)Ρωμαίικο, καλλιεργουμένης εις ωρισμένας περιοχάς του Νομού Χανίων Κρήτης, δ)Γουστολίδι, καλλιεργουμένης εις τας νήσους Ζάκυνθον και Κεφαλληνίαν. 2.Των οριζομένων εις την παράγραφον 1 της παρούσης, εξαιρούνται οι οίνοι ονομασίας προελεύσεως ελεγχομένης και ανωτέρας ποιότητος, οι οίνοι με ονομασίαν κατά παράδοσιν, ως και οίνοι του εδαφίου γ της παρ. 2 του άρθρου 2 του Νόμου 396/1976. 3.Εις τα πλαίσια των δηλώσεων παραγωγής και αποθεμάτων τας οποίας αφορά η υπ’ αριθ. 337406/337/1971 απόφασις του Υπουργού Γεωργίας, οι οινοπαραγωγοί δηλώνουν ιδιαιτέρως τας ποσότητας ξηρών οίνων της παραγωγής των, των οποίων ο κτηθείς φυσικός αλκοολικός τίτλος είναι μεγαλύτερος των 15 ο  και μικρότερος των 17 ο βαθμών. 4.Ο ολικός αλκοολικός τίτλος των οίνων, τους οποίους αφορούν τα εδάφια α και β της παραγράφου 2 του άρθρου 3 του Νόμου 396/1976 δεν πρέπει να είναι μικρότερος των 17 ο  5 βαθμών. 5.Ο κτηθείς αλκοολικός τίτλος των μιστελλίων, τα οποία αφορά το εδάφιον γ της παραγράφου 2 του άρθρου 3 του Νόμου 396/1976, δεν πρέπει να είναι μικρότερος των 15 ο  βαθμών και μεγαλύτερος των 22 ο  βαθμών, εφ’ όσον ταύτα προορίζονται δι’ άμεσον ανθρωπίνην κατανάλωσιν. 6.Ο κτηθείς αλκοολικός τίτλος, προκειμένου δια μιστέλλια προοριζόμενα δια βιομηχανικούς σκοπούς, δεν πρέπει να είναι μικρότερος των 12 ο  και μεγαλύτερος των 15 ο  βαθμών. Ο φυσικός δυναμικός αλκοολικός τίτλος του γλεύκους βάσεως προς παρασκευήν των μιστελλίων αυτής της παραγράφου, δεν πρέπει να είναι μικρότερος των 10 ο  βαθμών. Προστασία Οίνου 16.Θ.γ.45-46 7.Η παρούσα δημοσιευθήτω εις την Εφημερίδα της Κυβερνήσεως. 